#

# **ประกาศมหาวิทยาลัยเกษตรศาสตร์ วิทยาเขตกำแพงแสน**

**เรื่อง หลักเกณฑ์การให้ทุนสนับสนุนการวิจัย**

**และทุนสนับสนุนการนำเสนอผลงานในระดับนานาชาติ ณ ต่างประเทศ**

#

#  เพื่อให้อาจารย์ นักวิจัย นักวิชาการ มหาวิทยาลัยเกษตรศาสตร์ วิทยาเขตกำแพงแสน ได้สร้างสรรค์ผลงาน วิจัยที่มีคุณภาพ สามารถตีพิมพ์ในวารสารวิชาการที่เป็นมาตรฐานสากล และนำไปพัฒนาใช้ประโยชน์ได้อย่างชัดเจน โดยความเห็นชอบของคณะกรรมการประจำวิทยาเขตกำแพงแสน ในคราวประชุมครั้งที่ 1/2563 วันที่ 15 มกราคม พ.ศ.2563 จึงได้กำหนดหลักเกณฑ์การให้ทุนสนับสนุนการวิจัย มหาวิทยาลัยเกษตรศาสตร์ วิทยาเขตกำแพงแสน ดังนี้

#  **1). ทุนสนับสนุนการวิจัยมุ่งเป้า**

วัตถุประสงค์

1. เพื่อส่งเสริมและสนับสนุนให้บุคลากรวิจัย มีโอกาสสร้างงานวิจัยอย่างต่อเนื่อง เพื่อพัฒนาศักยภาพด้านการวิจัย/สร้างสรรค์งานวิจัย/นวัตกรรมที่มีคุณภาพ และก้าวไปสู่การทำงานวิจัยในระดับที่สูงขึ้น มีความสอดคล้องกับยุทธศาสตร์วิจัยของมหาวิทยาลัย หรือโจทย์วิจัยมุ่งเป้าของวิทยาเขตกำแพงแสน
2. เพื่อสร้างผลงานวิจัยที่มีคุณภาพและสามารถตีพิมพ์ในวารสารวิชาการระดับนานาชาติ หรือการจดสิทธิบัตร

**ประเภทของข้อเสนอโครงการวิจัย**

**ก.โครงการชุดบูรณาการวิจัยมุ่งเป้า** จำนวน 1 ชุดโครงการ วงเงินไม่เกิน 1,000,000.00 บาท(หนึ่งล้านบาทถ้วน)

คุณสมบัติของผู้รับทุน

1. อาจารย์/นักวิจัย/นักวิชาการ ที่ปฏิบัติงานประจำวิทยาเขตกำแพงแสน ไม่น้อยกว่า 5 ปี
2. ต้องมีการบูรณาการระหว่างคณะ/สำนัก ภายในวิทยาเขตกำแพงแสน อย่างน้อย 2 ส่วนงาน

เงื่อนไขการเสนอข้อเสนอโครงการวิจัย

1. ตีพิมพ์ระดับนานาชาติ/ระดับชาติ
2. ระบุถึงการนำไปใช้ประโยชน์อย่างชัดเจน อาทิ การต่อยอดนวัตกรรม ผลิตภัณฑ์จากงานวิจัย การต่อยอดผลงานเชิงพาณิชย์ การจดสิทธิบัตร ฯ
3. ข้อเสนอการวิจัยหรือส่วนใดส่วนหนึ่งของข้อเสนอโครงการวิจัยนี้ ต้องไม่อยู่ในข้อเสนอการวิจัยที่ได้รับทุนอุดหนุนวิจัยจากแหล่งทุนอื่น
4. เป็นโครงการวิจัยที่ไม่ได้รับทุนสนับสนุนวิจัยจากแหล่งทุนอื่น
5. กรณีที่นำเสนอข้อเสนอโครงการเป็นภาษาอังกฤษ ให้แนบข้อเสนอโครงการที่เป็นภาษาไทยด้วย
6. ต้องนำเสนอผลงานในนิทรรศการด้านวิจัยและนวัตกรรม ในงานเกษตร กำแพงแสน
7. ระยะเวลาดำเนินโครงการไม่เกิน 1 ปี (นับจากวันทำสัญญา)

**ข.โครงการวิจัยมุ่งเป้าของวิทยาเขตกำแพงแสน** กำหนดวงเงินทุนวิจัย โครงการละไม่เกิน 200,000.00 บาท (สองแสนบาทถ้วน)

คุณสมบัติของผู้รับทุน

1. อาจารย์/นักวิจัย/นักวิชาการ ที่ปฏิบัติงานประจำวิทยาเขตกำแพงแสน ต้องไม่เคยได้รับทุนสนับสนุนจากแหล่งทุนจากภายนอกในฐานะหัวหน้าโครงการ และ/หรือมีตำแหน่งทางวิชาการไม่เกินผู้ช่วยศาสตราจารย์ หรือเทียบเท่า
2. อาจารย์/นักวิจัย/นักวิชาการ 1 ท่าน มีสิทธิ์เสนอขอรับทุนสนับสนุนปีละ 1 โครงการ
3. ต้องไม่ติดค้างรายงานความก้าวหน้า และรายงานผลการวิจัยฉบับสมบูรณ์

เงื่อนไขการเสนอข้อเสนอโครงการวิจัย

1. ตีพิมพ์ระดับนานาชาติ/ ระดับชาติ
2. ระบุถึงการนำไปใช้ประโยชน์อย่างชัดเจน อาทิ การต่อยอดนวัตกรรม ผลิตภัณฑ์จากงานวิจัย การต่อยอดผลงานเชิงพาณิชย์ การจดสิทธิบัตร การนำไปใช้ประโยชน์เชิงสังคม เชิงชุมชน เชิงวิชาการ เชิงนโยบาย เชิงสาธารณะ ฯ
3. ข้อเสนอการวิจัยหรือส่วนใดส่วนหนึ่งของข้อเสนอโครงการวิจัยนี้ ต้องไม่อยู่ในข้อเสนอการวิจัยที่ได้รับทุนอุดหนุนวิจัยจากแหล่งทุนอื่น
4. เป็นโครงการวิจัยที่ไม่ได้รับทุนสนับสนุนวิจัยจากแหล่งทุนอื่น
5. กรณีที่ข้อเสนอโครงการเป็นภาษาอังกฤษ ให้แนบข้อเสนอโครงการที่เป็นภาษาไทยด้วย
6. ต้องนำเสนอผลงานในนิทรรศการด้านวิจัยและนวัตกรรม ในงานเกษตร กำแพงแสน
7. ระยะเวลาดำเนินโครงการไม่เกิน 1 ปี (นับจากวันทำสัญญา)

การพิจารณาข้อเสนอโครงการวิจัย

1. มีความสอดคล้องตามยุทธศาสตร์วิจัยของ มก. และ/หรือกรอบวิจัยมุ่งเป้าของวิทยาเขตกำแพงแสน
2. ระบุถึงการนำผลงานวิจัยไปใช้ประโยชน์อย่างชัดเจน ตามเงื่อนไขการเสนอข้อเสนอโครงการวิจัย ข้อ 1 และ ข้อ 2 และมีการรายงานผลการใช้ประโยชน์พร้อมเอกสารประกอบเมื่อเสร็จสิ้นโครงการหรือเมื่อดำเนินการเรียบร้อยแล้ว
3. ระบุรายละเอียดค่าใช้จ่ายที่เกี่ยวข้องกับการปฏิบัติงานในโครงการวิจัย โดยให้เป็นไปตามระเบียบ

เงินรายได้ มหาวิทยาลัยเกษตรศาสตร์ สนับสนุนเฉพาะหมวดค่าใช้สอย และหมวดค่าวัสดุ

(ไม่อนุญาตให้เบิก/จ่าย ค่าซ่อมแซมครุภัณฑ์)

1. ผ่านการพิจารณาจากผู้ทรงคุณวุฒิตามสาขาความเชี่ยวชาญ (คะแนนต้องอยู่ในระดับ B ขึ้นไป ตามเกณฑ์การให้คะแนน)
2. พิจารณาจัดสรรทุน โดยคณะกรรมการจัดสรรทุนวิจัยมุ่งเป้า (แต่งตั้งจากผู้ทรงคุณวุฒิที่ไม่มีส่วนได้ส่วนเสีย)
3. การอนุมัติทุนเป็นอำนาจของรองอธิการบดีวิทยาเขตกำแพงแสน ตามความเห็นชอบของคณะกรรมการวิจัยและบริการวิชาการ วิทยาเขตกำแพงแสน ผลการพิจารณาของคณะกรรมการวิจัยและบริการวิชาการ วิทยาเขตกำแพงแสน ถือเป็นที่สิ้นสุด

**2). ทุนสนับสนุนการนำเสนอผลงานในระดับนานาชาติ ณ ต่างประเทศ**

วัตถุประสงค์

 สนับสนุนให้อาจารย์/นักวิจัย/นักวิชาการ ของมหาวิทยาลัยเกษตรศาสตร์ วิทยาเขตกำแพงแสน ได้เสนอผลงานวิจัยในระดับนานาชาติ ณ ต่างประเทศ เพื่อเผยแพร่ผลงานวิจัยและเสริมสร้างความรู้ ประสบการณ์ ตลอดจนสร้างเครือข่ายความร่วมมือทางการวิจัย

คุณสมบัติของผู้ขอรับทุน

 1. เป็นอาจารย์/นักวิจัย/นักวิชาการ ที่ปฏิบัติงานประจำวิทยาเขตกำแพงแสน และปฏิบัติงานในหน่วยงานต่อเนื่องกันมาแล้วไม่น้อยกว่า 1 ปี นับแต่ได้รับการบรรจุ

2. การนำเสนอผลงานวิจัยในการประชุมวิชาการในต่างประเทศของอาจารย์/นักวิจัย/นักวิชาการ ต้องเป็นผู้ที่มีชื่อในฐานะนักวิจัยในโครงการวิจัย ที่เป็นส่วนหนึ่งของงานวิจัย และสามารถขอรับเงินสนับสนุนได้คนละ 1 ครั้งต่อปีบัญชี

3. บทความวิจัย ที่เสนอขอรับการสนับสนุนจะต้องเป็นผลงานวิจัยที่ไม่เคยนำเสนอผลงานในต่างประเทศมาก่อน โดยหัวข้อที่นำเสนอต้องเป็นส่วนหนึ่งของงานวิจัยนั้น

4. ผู้ขอรับทุน ต้องไปนำเสนอผลงานวิจัยด้วยตนเองในสาขาที่เป็นประโยชน์โดยตรงกับภาระงาน หากเป็นผลงานวิจัยที่เป็นวิทยานิพนธ์ ผู้ขอรับการสนับสนุนต้องเป็นชื่อแรก หรือเป็นผู้ติดต่อหลัก corresponding author

เงื่อนไขการเสนอข้อเสนอผลงานวิจัย

 1. ผู้ที่ได้รับทุนต้องทำหน้าที่เผยแพร่ชื่อเสียงเกียรติคุณของมหาวิทยาลัยเกษตรศาสตร์ ให้เป็นที่ปรากฏต่อสังคมวิชาการในระดับสากล และสร้างเครือข่ายนักวิจัยหรือนักวิชาการ ในระดับนานาชาติ ให้แก่ มหาวิทยาลัย เกษตรศาสตร์ โดยผลงานวิจัยที่นำไปเผยแพร่จะต้องมีการระบุชื่อมหาวิทยาลัยเกษตรศาสตร์ วิทยาเขตกำแพงแสน และคณะหรือหน่วยงานที่ผู้ขอสังกัด ไว้ที่ตำแหน่งที่อยู่ของผู้เขียนอย่างชัดเจนปรากฏในผลงานที่นำเสนอ

 2. การนำเสนอผลงานในการประชุมวิชาการ ณ ต่างประเทศ ต้องส่งหลักฐานประกอบการพิจารณา ดังนี้

* หนังสือตอบรับการเข้าร่วมเสนอผลงาน
* บทความวิจัย ที่เสนอขอรับการสนับสนุนจะต้องเป็นผลงานวิจัยที่ไม่เคยนำเสนอผลงานในต่างประเทศมาก่อน โดยหัวข้อที่นำเสนอต้องเป็นส่วนหนึ่งของงานวิจัยนั้น
* รายละเอียดการประชุมวิชาการ
* บันทึกข้อความ เสนอผู้บังคับบัญชาตามลำดับขั้นตอน ประกอบด้วย
	+ ระบุวันที่นำเสนอผลงาน สถานที่
	+ หัวข้อเรื่องที่นำเสนอ
	+ รายการค่าใช้จ่ายที่จะขอรับการสนับสนุนจากวิทยาเขตกำแพงแสน
	+ วัน/เวลา ที่เดินทางไปและกลับ
	+ รายละเอียดการขอรับการสนับสนุนจากแหล่งทุนอื่น (ถ้ามี) ทั้งนี้วงเงินที่ขอรับการนำเสนอทั้งหมดต้องไม่เกินวงเงินค่าใช้จ่ายในการเดินทางไปเสนอผลงาน
* เอกสารอื่นที่เป็นประโยชน์ต่อการพิจารณา

 3. เกณฑ์การพิจารณาและงบสนับสนุน ดังนี้

* พิจารณาเฉพาะผลงานที่นำเสนอในที่ประชุมวิชาการ ณ ต่างประเทศ ที่มีการตีพิมพ์ในรูปแบบเรื่องเต็มในเอกสาร หรือบทคัดย่อ หรือวารสาร สำหรับการประชุมวิชาการนั้นๆ
* ต้องเป็นผู้รับผิดชอบหลัก ในผลงานวิชาการที่นำเสนอ
* เป็นการนำเสนอผลงานปากเปล่า สนับสนุนงบประมาณ 10,000.00 บาท (หนึ่งหมื่นบาทถ้วน)

 4. เอกสารหลักฐานที่ต้องเตรียมเพื่อการเบิกเงิน (ตามระเบียบเงินรายได้มหาวิทยาลัย)

* บันทึกข้อความขออนุมัติเบิกเงิน ค่าใช้จ่ายตามที่ได้รับอนุมัติ
* เอกสารที่ได้รับอนุมัติทุนสนับสนุนการนำเสนอผลงานในระดับนานาชาติ ณ ต่างประเทศ
* ใบสำคัญรับเงินที่ใช้ประกอบการเบิก-จ่าย ตามระเบียบเงินรายได้ ลงชื่อผู้รับเงินให้เรียบร้อย
* สำเนาหน้าสมุดเงินฝากธนาคาร
* ใบเสร็จรับเงิน
* หากใบเสร็จรับเงินมีวงเงินเกินที่ได้รับอนุมัติ ให้หมายเหตุ ว่า ขอเบิกเงินเพียง.........................พร้อมลงนาม
* สำเนาผลงานที่นำเสนอ 1 ชุด
* ภาพถ่ายการนำเสนอผลงาน 1 ชุด พร้อมแผ่นซีดี
* หากเอกสารมีการขูด ขีด ฆ่า โปรดลงนามกำกับ
* รับรองสำเนาถูกต้อง ในเอกสารทุกหน้า (ที่เป็นสำเนา)

 5. การอนุมัติทุน เป็นอำนาจของรองอธิการบดีวิทยาเขตกำแพงแสน

1. ในกรณีที่มีผู้สนใจยื่นขอรับทุนมากกว่าเงินทุนสนับสนุนที่มีอยู่ ให้อยู่ในดุลยพินิจของรองอธิการบดี วิทยาเขตกำแพงแสน

 ทั้งนี้ ให้มีผลบังคับใช้ตั้งแต่วันที่ประกาศ จนกว่าจะมีการเปลี่ยนแปลง

 ประกาศ ณ วันที่ 12 พฤษภาคม พ.ศ.2563

 

 (รองศาสตราจารย์ นายสัตวแพทย์ ดร.อนุชัย ภิญโญภูมิมินทร์)

 รองอธิการบดีวิทยาเขตกำแพงแสน

 ปฏิบัติหน้าที่แทนอธิการบดีมหาวิทยาลัยเกษตรศาสตร์